Almuevennen, 1843-03-22
Paa deres Begjæring udmeldte Retten Sognefogderne og Sogneforstanderne Jens Jensen af Grumløse og Hans Pedersen af Kasteløv, samt Gaardmændene og Sogneforstanderne Hans Hemmingsen af Sverdborg og Ole Hansen af Udby til at foretage det forlangte Syn, efter forudgaaet lovligt Varsel for Vedkommende. Derefter blev paaskrevet Udmeldelsen følgende: "Det i denne Udmeldelse begjærte Syn over Lundby Skole, vil blive at afholde førstkommende Tirsdag den 24de dennes, om Middagen Kl. 12. Hvilket herved tilmeldes Hs. Høiærværdighed Provst Lautrup og Skolelærer Poulsen i Lundby. Hvorfor udbedes deres skriftlige Tilstaaelse herpaategnet, for at samme er dem foreviist. Hans Jacobsen, Jens Hansen, Peder Hansen, paa egne og øvrige Skoledistrictets Beboeres Vegne. Provst Lautrup og Skolelærer Poulsen afgave herpaa følgende Tilstaaelser: "At ommeldte Syn er mig tilkjendegivet, bliver herved bevidnet; men da jeg deels personligen har den 22de Januar d. A. ved Øiesyn og Berørelse overbeviist, mig om, at Udvæggene i Lundby Skolelærers Soveværelse var saa fugtig, at Vandet endog i store Draaber rullede ned af samme, og deels Amtets gjentagne bestemte kategoriske Ordre af 17de Januar d. A. gjør mig det til Pligt at træffe burtige Foranstaltninger til Efterkom melsen af Cancelliets Resolution desangaaende af 17de Septbr. f. A. – maa jeg ansee det unyttigt for mit Vedkommende at afgive Møde ved det bestemte Syn Hammer den 23de Januar 1843. Lautrup.""Mig foreviist. Lundby den 23de Januar 1843. Poulsen. Det foretagne Syn der edelig afhjemledes i Retten den 25de Januar, lød saaledes: Aar 1843 den 24de Januar mødte vi fire Mænd, Sognefogderne og Sogneforstanderne Jens Jensen af Grumløse og Hans Pedersen af Kasteløv, og Gaardmændene og Sogneforstanderne Hans Hemmingsen af Sværdborg og Ole Hansen af Udby i Lundby Skole, for ifølge Rettens Udmeldelse af 18de dennes, at syne fornævnte Skole og sammes Jndretninger. Som Overværende ved denne Forretning vare mødte paa egne og øvrige Beboeres Vegne Sognefoged Hans Jacobsen og Gaardmand Jens Hansen, Begge af Lundby, og blev i disses og Skolelærer Poulsens Overværelse Forretningen foretaget saaledes: J den søndre Side paa Skolehuset, der er opført af Grundmuur paa omtrent 1 Alen i Tykkelse – Midten paa samme er Jndgang – er paa venstre Side fra Forstuen Læseskolen i vestre Ende af Skolehuset, der er en Jernbilæggerkakkelovn og Gulvet lagt af brændte Muursteen. Paa høire Side fra Forstuen er Skolelærerens egen Stue, der er en Vindovn med Tromle og Rør og Brædegulv, og ovenfor samme i østre Ende er et lille Kammer til Sovekammer, hvori var opfyldt omtrent 3 Qvarteer høiere end Gulvet i Stuen, i hvilket ogsaa er Brædegulv; i dette Kammer var ganske ubetydelig fugtig, og vi formene at Grunden til Fugtigheden ligger deels i, at der op til Muren ved Gavlen er opbygget en Bod til Gaase- og Svinehuus, og hvori der ligger Møg, der strækker ind til Muren, og deels at der staaer et Steengjærde op til samme Muur i det sydøstre Hjørne indtil Sovekammeret, hvilket ogsaa foraarsager Fugtighed. Vi indseer derfor, at naar Boden bliver borttaget og Møget og Steengjærdet kommer bort, og der en Alen fra Gavlmuren bliver gravet omtrent 3 Qvarteer bort af Jorden, saa Vandet kan faae frit Afløb fra Huset, da kan det efter vores Formening borttage Fugtigheden fra Sovekammeret. Ligeledes er der et, efter Bygningens Størrelse, forsvarligt Kjøkken, et Spisekammer og et Kammer til en Tjenestepige. Hele Skolebygningen er vel vedligeholdt og godt indrettet, baade indvendig og udvendig i enhver Henseende. Til yderligere bemærkninger om Sovekammeret da erklære vi, at den foranbenævnte Opfyldning der med Bræddegulv er netop indrettet for at forebygge at der ingen Fugtighed skulde være i Sovekammeret, og baade Loft og Gulv er fuldkommen tørt. Jøvrigt bemærkes: i Henhold til Forordningen af 29de Juli 1814 8de Cap. § 52, at Skolen, efter vores bedste Skjønnende, fuldkommen er indrettet i Medhold deraf, og vi skjønne derfor ikke rettere, end at det er overflødigt at bebyrde Sognets Beboere med at bekoste Skorsteen og Kakkelovn i Sovekammeret.